Na podlagi sedemnajstega odstavka 108. člena Zakona o vodah (Uradni list RS, št. [67/02](http://www.uradni-list.si/1/objava.jsp?urlurid=20023237), [2/04](http://www.uradni-list.si/1/objava.jsp?urlurid=200464) - ZZdrI-A, [41/04](http://www.uradni-list.si/1/objava.jsp?urlurid=20041694) - ZVO-1, [57/08](http://www.uradni-list.si/1/objava.jsp?urlurid=20082417), [57/12](http://www.uradni-list.si/1/objava.jsp?urlurid=20122418), [100/13](http://www.uradni-list.si/1/objava.jsp?urlurid=20133602) in [40/14](http://www.uradni-list.si/1/objava.jsp?urlurid=20141618)) izdaja minister za okolje in prostor

PRAVILNIK

o klasifikaciji vrst posebne rabe vode in rabe naplavin ter merskih enotah, s katerimi se izrazi obseg posebne rabe vode in rabe naplavin

(vsebina pravilnika)

Ta pravilnik določa klasifikacijo vrst posebne rabe vode in rabe naplavin ter merske enote, s katerimi se izrazi obseg posebne rabe vode in rabe naplavin.

(pomen izrazov)

* + - 1. V tem pravilniku uporabljeni pojmi imajo naslednji pomen:
      2. Raba vode iz objektov in naprav za oskrbo s pitno vodo je posebna raba vode, pri kateri se voda odvzema iz objektov in naprav, namenjenih oskrbi s pitno vodo, ki se izvaja kot gospodarska javna služba.
      3. Raba vode iz vodnega vira je posebna raba vode, pri kateri se voda neposredno ali posredno odvzema iz vodnega vira in ne iz objektov in naprav za oskrbo s pitno vodo, ki se izvaja kot gospodarska javna služba.

(klasifikacija)

* + - 1. Klasifikacija vrst posebne rabe vode in rabe naplavin ter merske enote, s katerimi se izrazi obseg posebne rabe vode ali rabe naplavin, so določene v prilogi, ki je sestavni del tega pravilnika.

(vpis podatka o klasifikacijski številki v vodni knjigi)

* + - 1. V vodni knjigi se za vsako vodno pravico ali evidentirano rabo vode vodi podatek o klasifikacijski številki posebne rabe vode ali rabe naplavin, ki je predmet vodne pravice ali evidentirane posebne rabe vode.

(več vrst rabe iste vode – zaporedna raba)

* + - 1. Če je imetniku vodne pravice z vodnim dovoljenjem ali koncesijo podeljena pravica do več zaporednih posebnih rab iste vode, ki spadajo v različne klasifikacijske številke, je treba ta podatek in obseg take zaporedne rabe vode voditi v vodni knjigi.

(veljavne vodne pravice)

* + 1. Ministrstvo, pristojno za okolje, podeljenim vodnim pravicam v vodni knjigi pripiše ustrezno klasifikacijsko številko iz priloge tega pravilnika glede na vrsto posebne rabe vode, kot je opredeljena v izreku vodnega dovoljenja oziroma v koncesijskem aktu in koncesijski pogodbi.
    2. Če iz izreka vodnega dovoljenja oziroma koncesijskega akta ali koncesijske pogodbe ni jasno, za katero od klasifikacijskih številk znotraj klasifikacijske podkategorije gre, se tej vodni pravici pripiše najbolj splošno klasifikacijsko številko iz iste klasifikacijske podkategorije.

(začetek veljavnosti)

* + - 1. Ta pravilnik začne veljati petnajsti dan po objavi v Uradnem listu Republike Slovenije.
      2. PRILOGA 1

|  |  |  |  |  |
| --- | --- | --- | --- | --- |
| **klasifi- kacijska**  **katego-rija** | **klasifi-kacijska**  **podka-tegorija** | **klasifi-kacijska**  **številka** | **opis posebne rabe vode** | **merska enota, s katero se izrazi obseg posebne rabe vode in rabe naplavin** |
| 1. |  | | raba vode za oskrbo s pitno vodo |  |
| 1.1. |  | raba vode za lastno oskrbo s pitno vodo |  |
| 1.1.1. | raba vode za lastno oskrbo s pitno vodo, če ni opredeljeno drugače | m3 |
|  | 1.1.2. | raba vode za lastno oskrbo s pitno vodo, ki se izvaja skladno s predpisom o evidentirani posebni rabi vode | / |
| 1.2. |  | raba vode za oskrbo s pitno vodo, ki se izvaja kot gospodarska javna služba |  |
| 1.2.1. | raba vode za oskrbo s pitno vodo, ki se izvaja kot gospodarska javna služba | m3 |
| 2. |  |  | raba vode za tehnološke namene |  |
| 2.1. |  | raba vode iz vodnega vira za tehnološke namene |  |
| 2.1.1. | raba vode iz vodnega vira za tehnološke namene, če ni opredeljeno drugače | m3 |
| 2.1.2. | raba vode iz vodnega vira za potrebe hlajenja v procesu proizvodnje električne energije v termoelektrarnah ali jedrskih elektrarnah | m3 |
| 2.2. |  | raba vode iz objektov in naprav za oskrbo s pitno vodo za tehnološke namene |  |
| 2.2.1. | raba vode iz objektov in naprav za oskrbo s pitno vodo za tehnološke namene | m3 |
| 3. |  |  | raba vode za potrebe dejavnosti kopališč |  |
| 3.1. |  | raba vode iz vodnega vira za potrebe dejavnosti bazenskih kopališč |  |
| 3.1.1. | raba vode iz vodnega vira za potrebe dejavnosti bazenskih kopališč, če ni opredeljeno drugače | m3 |
| 3.1.2. | raba vode iz vodnega vira za potrebe dejavnosti bazenskih kopališč, če se rabi termalna, mineralna ali termomineralna voda | m3 |
| 3.2. |  | raba vode iz objektov in naprav za oskrbo s pitno vodo za potrebe dejavnosti bazenskih kopališč |  |
| 3.2.1. | raba vode iz objektov in naprav za oskrbo s pitno vodo za potrebe dejavnosti bazenskih kopališč | m3 |
| 3.3. |  | raba vodnega ali morskega javnega dobra za potrebe dejavnosti naravnih kopališč |  |
| 3.3.1. | raba vodnega ali morskega javnega dobra za potrebe dejavnosti naravnih kopališč | m2 |
| 4. |  |  | raba vode za pridobivanje toplote (1) ali ogrevanje (2) |  |
| 4.1. |  | raba vode za pridobivanje toplote (1) |  |
| 4.1.1. | raba vode za pridobivanje toplote | m3 |
|  | 4.1.2. | raba vode za pridobivanje toplote, ki se izvaja skladno s predpisom o evidentirani posebni rabi vode | / |
| 4.2. |  | raba vode za ogrevanje (2), če se rabi termalna, mineralna ali termomineralna voda |  |
| 4.2.1. | raba vode iz vodnega vira za ogrevanje, če se rabi termalna, mineralna ali termomineralna voda, če ni opredeljeno drugače | m3 |
| 5. |  |  | raba vode za namakanje kmetijskih zemljišč ali drugih površin |  |
| 5.1. |  | raba vode iz vodnega vira za namakanje kmetijskih zemljišč ali drugih površin |  |
| 5.1.1. | raba vode iz vodnega vira za namakanje kmetijskih zemljišč | m3 |
| 5.1.2. | raba vode iz vodnega vira za namakanje površin, ki niso kmetijska zemljišča | m3 |
| 5.1.3. | raba vode iz vodnega vira za zalivanje vrtov (3) | / |
|  | 5.1.4. | raba vode iz vodnega vira za zalivanje, če ni opredeljeno drugače (4) | m3 |
| 5.2. |  | raba vode iz objektov in naprav za oskrbo s pitno vodo za namakanje kmetijskih zemljišč ali drugih površin |  |
| 5.2.1. | raba vode iz objektov in naprav za oskrbo s pitno vodo za namakanje kmetijskih zemljišč | m3 |
| 5.2.2. | raba vode iz objektov in naprav za oskrbo s pitno vodo za namakanje površin, ki niso kmetijska zemljišča | m3 |
| 6. |  |  | raba vodnega javnega dobra za izvajanje športnega ribolova v komercialnih ribnikih |  |
| 6.1. |  | raba vodnega javnega dobra za izvajanje športnega ribolova v komercialnih ribnikih |  |
| 6.1.1. | raba vodnega javnega dobra za izvajanje športnega ribolova v komercialnih ribnikih | m2 |
| 7. |  |  | raba vode oziroma vodnega javnega dobra za pogon vodnega mlina, žage ali podobne naprave |  |
| 7.1. |  | raba vode oziroma vodnega javnega dobra za pogon vodnega mlina, žage ali podobne naprave |  |
| 7.1.1. | raba vode za pogon vodnega mlina, žage ali podobne naprave, ki ni plavajoča naprava | m3 |
| 7.1.2. | raba vodnega javnega dobra za pogon vodnega mlina, žage ali podobne naprave, ki je plavajoča naprava | m2 |
| 8. |  |  | raba vode oziroma vodnega ali morskega javnega dobra za gojenje sladkovodnih in morskih organizmov |  |
| 8.1. |  | raba vode oziroma vodnega javnega dobra za gojenje sladkovodnih organizmov |  |
| 8.1.1. | raba vode za gojenje salmonidnih vrst rib | m3 |
| 8.1.2. | raba vodnega javnega dobra za gojenje ciprinidnih vrst rib | m2 |
| 8.1.3. | raba vode za gojenje drugih sladkovodnih organizmov, pri katerih je prirast odvisen od pretočnosti | m3 |
| 8.1.4. | raba vodnega javnega dobra za gojenje drugih sladkovodnih organizmov, pri katerih prirast ni odvisen od pretočnosti | m2 |
| 8.2. |  | raba morskega javnega dobra za gojenje morskih organizmov |  |
| 8.2.1. | raba morskega javnega dobra za gojenje morskih rib | m2 |
| 8.2.2. | raba morskega javnega dobra za gojenje morskih školjk | m2 |
| 8.2.3. | raba morskega javnega dobra za gojenje drugih morskih organizmov | m2 |
| 9. |  |  | raba vodnega ali morskega javnega dobra za obratovanje pristanišč in raba vodnega javnega dobra za obratovanje vstopno-izstopnih mest po predpisih o plovbi po celinskih vodah |  |
| 9.1. |  | raba morskega javnega dobra za obratovanje pristanišč |  |
| 9.1.1. | raba morskega javnega dobra za obratovanje pristanišča za javni promet | m2 |
| 9.1.2. | raba morskega javnega dobra za obratovanje športnega pristanišča | m2 |
| 9.1.3. | raba morskega javnega dobra za obratovanje turističnega pristanišča (marine) | m2 |
| 9.1.4. | raba morskega javnega dobra za obratovanje krajevnega pristanišča | m2 |
| 9.1.5. | raba morskega javnega dobra za obratovanje vojaškega pristanišča | m2 |
| 9.1.6. | raba morskega javnega dobra za obratovanje drugega pristanišča | m2 |
| 9.2. |  | raba vodnega javnega dobra za obratovanje pristanišč in vstopno-izstopnih mest na celinskih vodah |  |
| 9.2.1. | raba vodnega javnega dobra za obratovanje pristanišč na celinskih vodah | m2 |
| 9.2.2. | raba vodnega javnega dobra za obratovanje vstopno-izstopnih mest po predpisih o plovbi po celinskih vodah | m2 |
| 10. |  |  | raba vode za zasneževanje smučišč in drugih površin |  |
| 10.1. |  | raba vode iz vodnega vira za zasneževanje smučišč in drugih površin |  |
| 10.1.1. | raba vode iz vodnega vira za zasneževanje smučišč in drugih površin | m3 |
| 10.2. |  | raba vode iz objektov in naprav za oskrbo s pitno vodo za zasneževanje smučišč in drugih površin |  |
| 10.2.1. | raba vode iz objektov in naprav za oskrbo s pitno vodo za zasneževanje smučišč in drugih površin | m3 |
| 11. |  |  | raba vode za proizvodnjo električne energije |  |
| 11.1. |  | raba vode za proizvodnjo električne energije v hidroelektrarni z instalirano močjo, manjšo od 10 MW |  |
| 11.1.1. | raba vode iz vodnega vira za proizvodnjo električne energije v hidroelektrarni z instalirano močjo, manjšo od 10 MW | MWh |
| 11.1.2. | raba vode iz objektov in naprav za oskrbo s pitno vodo za proizvodnjo električne energije v hidroelektrarni z instalirano močjo, manjšo od 10 MW | MWh |
| 11.2. |  | raba vode za proizvodnjo električne energije v hidroelektrarni z instalirano močjo, enako ali večjo od 10 MW |  |
| 11.2.1. | raba vode za proizvodnjo električne energije v hidroelektrarni z instalirano močjo, enako ali večjo od 10 MW | MWh |
| 12. |  |  | raba vode za proizvodnjo pijač (5) |  |
| 12.1. |  | raba vode iz vodnega vira za proizvodnjo pijač |  |
| 12.1.1. | raba vode iz vodnega vira za proizvodnjo pijač, če se ne rabi mineralna, termalna ali termomineralna voda | m3 |
| 12.1.2. | raba vode iz vodnega vira za proizvodnjo pijač, če se rabi mineralna, termalna ali termomineralna voda | m3 |
| 12.2. |  | raba vode iz objektov in naprav za oskrbo s pitno vodo za proizvodnjo pijač |  |
| 12.2.1. | raba vode iz objektov in naprav za oskrbo s pitno vodo za proizvodnjo pijač | m3 |
| 13. |  |  | druga raba mineralne, termalne ali termomineralne vode |  |
| 13.1. |  | kombinirana raba mineralne, termalne ali termomineralne vode |  |
| 13.1.1. | raba mineralne, termalne ali termomineralne vode za več namenov brez razmejitve količin | m3 |
| 13.2. |  | raba mineralne, termalne ali termomineralne vode, ki ni opredeljena drugje |  |
| 13.2.2. | raba mineralne, termalne ali termomineralne vode, ki ni opredeljena drugje | m3 |
| 14. |  |  | odvzem naplavin |  |
| 14.1. |  | odvzem naplavin |  |
| 14.1.1. | odvzem proda | m3 |
| 14.1.2. | odvzem mivke | m3 |
| 14.1.3. | odvzem proda in mivke brez razmejitve količin | m3 |
| 15. |  |  | druga raba vode, ki presega splošno rabo |  |
| 15.1. |  | raba vodnega ali morskega javnega dobra za izvajanje športnih aktivnosti, za katere je potreben poseg v prostor |  |
| 15.1.1. | raba vodnega javnega dobra za izvajanje športnih aktivnosti na tekočih vodah (npr. steze za kajak in kanu na divjih vodah) | m3 |
| 15.1.2. | raba vodnega ali morskega javnega dobra za izvajanje športnih aktivnosti na stoječih vodah (npr. deskanje na vodi s pomočjo žičnice) | m2 |
| 15.2. |  | raba vode za polnjenje ribnika, zadrževalnika, gramoznice ipd., v katerem se skladno s predpisi o sladkovodnem ribištvu izvaja koncesija ribiškega upravljanja |  |
| 15.2.1. | raba vode za polnjenje ribnika, zadrževalnika, gramoznice ipd., v katerem se skladno s predpisi o sladkovodnem ribištvu izvaja koncesija ribiškega upravljanja | m2 |
| 15.3. |  | raba vodnega ali morskega javnega dobra za obratovanje plavajoče naprave |  |
| 15.3.1. | raba vodnega javnega dobra za obratovanje plavajoče naprave na celinskih vodah | m2 |
| 15.3.2. | raba vodnega javnega dobra za obratovanje plavajoče naprave na morju | m2 |
| 15.4. |  | raba vode za vzpostavitev, obratovanje in vzdrževanje umetnega vodnega biotopa |  |
| 15.4.1. | raba vode za vzpostavitev, obratovanje in vzdrževanje umetnega vodnega biotopa (npr. ribnik, akvarij) | m3 ali m2 (6) |
| 15.5. |  | druga raba vode oziroma vodnega ali morskega javnega dobra, ki presega splošno rabo |  |
| 15.5.1. | druga raba vode oziroma vodnega ali morskega javnega dobra, ki presega splošno rabo | m3, m2 ali MWh (6) |
| Opombe:  (1) Raba vode za pridobivanje toplote je vrsta posebne rabe vode, kot jo opredeljuje zakon, ki ureja vode.  (2) Ogrevanje je vrsta posebne rabe vode, pri kateri se toplota za kateri koli namen pridobiva iz termalne oz. termomineralne vode.  (3) Raba vode za zalivanje vrtov je posebna raba vode skladno s predpisom, ki ureja evidentirano posebno rabo vode.  (4) Ta klasifikacijska številka se pripiše v času uveljavitve tega pravilnika veljavnim vodnim pravicam za posebno rabo vode za zalivanje, pri katerih vrsta zalivanih površin v vodnem dovoljenju ni opredeljena.  (5) Raba vode za proizvodnjo pijač vključuje tudi rabo vode, ki je potrebna za fermentacijo surovin za proizvodnjo pijač.  (6) Obseg vodne pravice se izrazi v merski enoti, ki je glede na način in posebnosti posebne rabe vode reprezentativna. | | | | |

Obrazložitev

Zakon o vodah (Uradni list RS, št. 67/02, 2/04 - ZZdrI-A, 41/04 - ZVO-1, 57/08, 57/12, 100/13 in 40/14) v 17. odstavku 108. člena določa, da minister s predpisom določi klasifikacijo vrst posebne rabe vode in rabe naplavin ter merske enote, s katerimi se izrazi obseg posebne rabe vode in rabe naplavin. Zakon o spremembah in dopolnitvah Zakona o vodah (Uradni list RS, št. 40/14) v 39. členu določa 1-letni rok za sprejem tega predpisa.

Jedro pravilnika je preglednica v prilogi, ki predstavlja klasifikacijo vrst posebne rabe vode in rabe naplavin. Vrste posebne rabe vode in rabe naplavin so klasificirane v tristopenjski razporeditvi. Prva stopnja je klasifikacijska kategorija, ki v glavnem sledi vrstnemu redu iz 125. člena zakona (vrste rabe vode, ki se pridobijo z vodnim dovoljenjem) in 136. člena zakona (vrste rabe vode, ki se pridobijo s koncesijo). Klasifikacijske podkategorije so oblikovane bodisi zaradi razlikovanja med odvzemanjem vode iz vodnega vira in odvzemanjem vode iz objektov in naprav, namenjenih oskrbi s pitno vodo, ki se izvaja kot gospodarska javna služba (javni vodovod), bodisi zaradi razlikovanja po nekem drugem specifičnem kriteriju. Tretja stopnja klasifikacije so klasifikacijske številke, ki znotraj klasifikacijskih kategorij in podkategorij, kjer je to potrebno, razlikujejo med različnimi načini izvajanja posebne rabe vode ali po drugih specifičnih kriterijih.

Klasifikacija je členjena tako podrobno, kot to zahteva predvideno razlikovanje med različnimi povzročitelji obremenitev vode (kar bi lahko imelo za posledico razlikovanje pri finančni obremenitvi upravičencev do rabe z vodnimi dajatvami), hkrati pa še vedno tako abstraktno, da so po smislu stvari zajete vse mogoče vrste rabe vode znotraj posamezne klasifikacijske kategorije ali podkategorije, in da je zagotovljena izvedljivost klasifikacije v praksi.

V zadnjem stolpcu preglednice so navedene merske enote, s katerimi se izrazi obseg posebne rabe vode in rabe naplavin. Gre za določitev enotne merske enote, s katero naj se posamezne vrste rabe vode ali naplavin omejijo po obsegu, da so po tem kriteriju medsebojno primerljive. Obseg vodne pravice je obvezna sestavina izreka vodnega dovoljenja (2. točka prvega odstavka 128. člena Zakona o vodah) in obvezna sestavina koncesijskega akta (2. točka tretjega odstavka 165. člena Zakona o varstvu okolja v povezavi z drugim odstavkom 149. člena Zakona o vodah). Pravilnik ne določa, v odvisnosti od katere časovne enote je treba v predpisani merski enoti izraziti obseg posebne rabe vode, zato je to prepuščeno izdajatelju vodnega dovoljenja oziroma koncesijskega akta. Kljub temu pa mora izrek vodnega dovoljenja vsebovati tudi osnovo za obračun plačila za vodno pravico (6. točka prvega odstavka 128. člena Zakona o vodah), ki je v skladu z zakonom izražen kot največja dovoljena **letna** prostornina, površina ali energetski potencial (47. točka 7. člena Zakona o vodah). Navedeno pomeni, da bo z vodnim dovoljenjem obseg vodne pravice (poimenovan kot osnova za obračun plačila za vodno pravico) vedno izražen tudi na letni časovni osnovi.

Poseben primer rabe vode je t.i. zaporedna raba, ki jo naslavlja 5. člen pravilnika – da gre za zaporedno rabo in v kakšnem obsegu, mora biti razvidno iz vodne knjige.

Na podlagi tega pravilnika bo upravni organ za vse izdane vodne pravice ali evidentirane rabe vode v vodni knjigi vodil tudi podatek o klasifikacijski številki posebne rabe vode ali rabe naplavin, ki je predmet te vodne pravice ali evidentirane posebne rabe vode.

Vodnim pravicam, ki so že podeljene, se bo v vodni knjigi klasifikacijska številka pripisala glede na vsebino oziroma predmet vodne pravice. Če ta iz akta, s katerim se podeljuje vodna pravica, ni jasno razvidna, se podeljeni vodni pravici pripiše najbolj splošna klasifikacijska številka iz iste klasifikacijske podkategorije.